钦定古今图书集成/明伦汇编/氏族典/第169卷 > 《廖用贤尚友录》 > 颜协
## 钦定古今图书集成/明伦汇编/氏族典/第169卷 > 《廖用贤尚友录》 > 颜协

按《梁书颜协传》：“协字子和，琅邪临沂人。幼孤，养于舅
氏。少以器局见称，博涉群书，工于草隶。释褐湘东王
国常侍，又兼府记室。世祖出镇荆州，转正记室。时吴
郡顾协亦在蕃邸，与协同名，才学相亚，府中称为二
协。舅。陈郡谢暕卒，协以有鞠养恩，居丧如伯叔之礼，
议者重焉。又感家门事义，不求显达，𢘆辞征辟，游于”
蕃府。大同五年，卒，时年四十二。世祖甚叹惜之，为《怀
旧诗》以伤之。其一章曰：“弘都多雅度，信乃含宾实。鸿
渐殊未昇，上才淹下秩。”协所撰《晋仙传》五篇，《日月灾
异图》两卷，遇火湮灭。